Hana Sofia Lopes
D'Hana Sofia Lopes, gebuer 1990 an der Stad Lëtzebuerg, ass eng lëtzebuergesch a portugisesch Schauspillerin.

Karriär 
No hirer Première am Stater Kolléisch huet d'Hana Sofia Lopes Schauspillerei op der Theaterschoul vu Lissabon an zu Paräis am Conservatoire national supérieur d'art dramatique studéiert. Am Kader vum Erasmus-Programm huet si 2013 zwee Semesteren zu Madrid op der Real Escuela Superior de Arte Dramatico studéiert.

Zanter hirem Ofschloss vun der Theaterschoul vu Lissabon ass si an Film-, Televisioun- an Theaterproduktiounen zu Lëtzebuerg awer och international a Portugal, Frankräich, Däitschland oder Spuenien ze gesinn. Si huet zanter 2014 an enger Dosen Televisiounsserië matgespillt. Ënner anerem wéinst hirer Roll an der portugisescher Telenovela Coração d'Ouro (2015-2016), déi all Owend vun 1,8 Milliounen Zuschauer a Portugal gesi gouf, ass si a Portugal bekannt gin.

Si spillt d'weiblech Haaptroll am Film Toy Gun un der Säit vum John Hannah, Julian Sands a Luke Allen-Gale dee vum Marco Serafini realiseiert gouf.

2020, gëtt d'Hana Sofia vum franséische Regisseur Michel Didym erausgesicht fir a senger Inszeneierung vun Habiter le temps, vum schweedeschen Dramaturg Rasmus Lindberg, matzespillen. Et spillen och d'Irène Jacob, de Jérôme Kircher oder nach den Eric Berger mat. D'Première vum Stéck war de 15. Dezember 2020 am Centre Dramatique National,Théâtre de la Manufacture de Nancy. Dono follegt iwwer eng Period vun 2 Joer eng Tournée a Frankräich, Schwäiz, Lëtzebuerg an an der Belsch. D'Stéck gouf de 14. a 15. Februar 2021 am Studio vum groussen Theater presenteiert.

D'Hana Sofia Lopes schwätzt fléissend Franséisch, Däitsch, Portugisesch, Lëtzebuergesch, Englesch, Spuenesch an Italieenesch.

Filmographie

 2010: My Eyes have Seen You (Kuerzfilm) vum Miguel Leao: Greta
 2012: D'Simpsons (lëtzebuergesch Versioun): Lindsey Naegle (Stëmm. 1 Episod)
 2012: Weemseesdet (TV): Carla (5 Episoden)
 2012-2013: Comeback (TV): Samantha (12 Episoden)
 2013-2014: Os Filhos do Rock (TV): Carla (2 Épisodes)
 2013: Someday (Kuerzfilm) vum Vito Labalestra: Alicia
 2014: Amour fou vum Jessica Hausner: la sœur aînée
 2015: Ouni Mooss (Kuerzfilm) vum Adolf El Assal: Alice
 2015: Mar Salgado (TV): Camila Real (17 Episoden)
 2015-2016: Coração d'Ouro (TV): Adriana Noronha (300 Episoden)
 2016: Les Survivants vum Luc Jabon: Lena
 2016: Kropemann vum Patrick Ernzer 
 2017: Bad Banks (TV): Lola (1 Episod)
 2017: Ministério do tempo (TV): Isabel vu Portugal (1 Episod)
 2018: Zëmmer ze verlounen (TV): Sophie Welter (12 Episoden)
 2019: Toy Gun vum Marco Serafini: Giulia Redondini
 2019: Sexual Healing vum Julien Temple: Ivy Keaton
 2019: Escapada vum Sarah Hirtt: Lola
 2019: Gute Zeiten, Schlechte Zeiten (TV): Amalia Alvarez (3 Episoden) 
 2020: Dreamland vum Bruce McDonald: Colero
 2022: L'arrivée de la jeunesse vum Marcello Merletto a Fabio Bottani: Nilde
 2022: Capitani 2 (TV) vum Christophe Wagner: Maria
 2022: Melusina vum Whitney Fortmüller: Melusina

Theater 
 2010: Três Irmas vum Anton Tschechow, inzenéiert vum Pedro Matos
 2010: Les Phéniciennes vum Seneca, inzenéiert vun der Maria João Vicente
 2011: Auto da Barca do Inferno vum Gil Vicente, inzenéiert vum Álvaro Correia
 2011: Was ihr wollt vum William Shakespeare, inzenéiert vum Francisco Salgado
 2011: Peanuts vum Fausto Paravidino, inzenéiert vum Jill Christophe
 2012: Ce formidable bordel ! vum Eugène Ionesco, inzenéiert vum Jesus Salgado
 2012: Por el torno y el sótano vum Tirso de Molina, inzenéiert vum Jesus Salgado
 2014: Légendes de la forêt viennoise vum Ödön von Horváth, inzenéiert vun der Sandy Ouvrier
 2014: Le Mariage de Figaro vum Beaumarchais inzenéiert vun der Sandy Ouvrier
 2017: Les Sorcières de Salem vum Arthur Miller, inzenéiert vum Douglas Rintoul
 2018: Intranquillité vum Fernando Pessoa, inzenéiert vun der Rita Reis
 2019: Dealing with Clair vum Martin Crimp, inzenéiert vun der Anne Simon
 2020-2022: Hedda Gabler vum Henrik Ibsen, inzenéiert vun der Marja-Leena Junker
 2020- 2022: Habiter le temps vum Rasmus Lindberg, inzenéiert vum Michel Didym
 2021: O começo perdido vum Pedro Martins Beja, inzenéiert vum Pedro Beja
 2022: Medea vum Euripides, inzenéiert vum Rafael Kohn

Éierungen 
 Lëtzebuerger Filmpräis 2018: Bescht Schauspillerin - Nominatioun fir d'Roll vum « Giulia Redondini » am Film Toy Gun

Um Spaweck

https://5minutes.rtl.lu/photos-et-videos/5-questions-a/a/1713918.html?fbclid=IwAR2jDtKsKCH74EKiqGwPazFbPI4HcZfdEHEERVPxZUD3AEjGhyOL7qjBFyM

Gebuer 1990
Lëtzebuergesch Filmschauspillerinnen
Lëtzebuergesch Televisiounsschauspillerinnen
Lëtzebuergesch Theaterschauspillerinnen